2.

Anexa II se modifică după cum urmează: (a) Textul numărului de ordine 43 se înlocuiește cu următorul text: „Numărul de ordine 43 – Suprafața totală protejată: se exprimă în ari și pe ea se pot cultiva, în principiu, culturi de tipul 5 și anume: culturile 138, 141 și 156 și, de asemenea, culturile 143, 139, 285 și 157 de tipul 5. Termenul «protejată» se referă la sere, rame permanente și tunele înalte, dar nu se referă la tunelele joase de plastic, la clopotele de sticlă sau la orice alt tip de ramă portabilă (a se vedea definiția culturilor 138, 141 și 156 din tabelul K). Suprafața «totală» înseamnă suprafața totală de teren «protejată», indiferent de utilizare (deci inclusiv potecile). Pentru serele «supraetajate», suprafața se calculează o singură dată.” (b) Textul numărului de ordine 44 se înlocuiește cu următorul text: „Numărul de ordine 44 – Zonă de fonduri structurale: trebuie să se precizeze dacă majoritatea suprafeței agricole utilizate a exploatației este situată într-o zonă care face obiectul articolelor 5, 6 sau 8 din Regulamentul (CE) nr. 1083/2006. Se vor utiliza următoarele numere de cod: 5.= majoritatea suprafeței agricole utilizate a exploatației nu este situată într-o zonă care face obiectul articolelor 5, 6 sau 8 din Regulamentul (CE) nr. 1083/2006; 6.= majoritatea suprafeței agricole utilizate a exploatației este situată într-o zonă eligibilă în temeiul obiectivului de convergență, în sensul Regulamentului (CE) nr. 1083/2006, în special în sensul articolului 5 din regulamentul respectiv; 7.= majoritatea suprafeței agricole utilizate a exploatației este situată într-o zonă eligibilă în temeiul obiectivului de concurență regională și de ocupare a forței de muncă, în sensul Regulamentului (CE) nr. 1083/2006, în special în sensul articolului 6 din regulamentul respectiv; 8.= majoritatea suprafeței agricole utilizate a exploatației este situată într-o zonă eligibilă pentru sprijin tranzitoriu, în sensul Regulamentului (CE) nr. 1083/2006, în special în sensul articolului 8 din regulamentul respectiv.” (c) După numărul de ordine 45 se introduce numărul de ordine 46, după cum urmează: „Numărul de ordine 46 – Alte activități lucrative direct legate de exploatație a se comunica sub formă de interval procentual care să indice ponderea cifrei de afaceri provenită din alte activități lucrative direct legate de exploatație, în cadrul cifrei de afaceri totale a exploatației. Se vor utiliza următoarele numere de cod: 1.= între ≥ 0 și ≤ 10 %; 2.= între > 10 % și ≤ 50 %; 3.= între > 50 % și < 100 %.” (d) Punctul 113 se înlocuiește după cum urmează: „113. Din care: defalcarea sumei totale de la rubrica 112 1. Categorii de animale (codurile 22-50 corespunzătoare rubricilor respective din tabelul D), cu excepția subvențiilor pentru bovine menționate la codul 700 de mai jos. 2. Produse (codurile 120-314 corespunzătoare rubricilor sau subrubricilor din tabelul K), cu excepția primei pentru plantele proteaginoase, menționate la codul 600, și a plăților menționate la codurile 670 și 680 de mai jos. Plățile se înregistrează o singură dată (fie la rubrica, fie la subrubrica corespunzătoare), pentru a evita dubla calculare. 3. Coduri specifice indicate în următoarea listă: — Codul 600 corespunde primei pentru plantele proteaginoase în temeiul Regulamentului (CE) nr. 73/2009. Această valoare se înregistrează și în tabelul M; — Codul 670 corespunde ajutoarelor acordate în cadrul schemei de plată unică în temeiul Regulamentului (CE) nr. 73/2009. Această valoare totală și defalcarea ei se înregistrează și în tabelul M; — Codul 680 corespunde ajutoarelor acordate în cadrul schemei de plată unică pe suprafață în temeiul Regulamentului (CE) nr. 73/2009. Această valoare totală se înregistrează și în tabelul M; — Codul 700 corespunde valorii totale a plăților directe pentru carnea de vită și mânzat acordate în temeiul Regulamentului (CE) nr. 73/2009. Această valoare totală și defalcarea ei se înregistrează și în tabelul M; — Codul 800 corespunde plăților pentru agromediu și bunăstarea animalelor acordate în temeiul Regulamentului (CE) nr. 1698/2005; — Codul 810 corespunde plăților Natura 2000 acordate în temeiul Regulamentului (CE) nr. 1698/2005 și plăților legate de Directiva 2000/60/CE; — Codul 820 corespunde plăților pentru handicapuri naturale în regiunile montane și în alte zone cu handicapuri naturale, acordate în temeiul Regulamentului (CE) nr. 1698/2005; — Codul 830 corespunde sprijinului acordat în temeiul Regulamentului (CE) nr. 1698/2005 pentru adaptarea la standardele bazate pe legislația comunitară; — Codul 835 corespunde sprijinului acordat în temeiul Regulamentului (CE) nr. 1698/2005 pentru acoperirea costurilor aferente utilizării serviciilor de consultanță agricolă; — Codul 840 corespunde sprijinului acordat în temeiul Regulamentului (CE) nr. 1698/2005 pentru participarea fermierilor la programele de calitate alimentară; — Codul 900 corespunde sprijinului acordat în temeiul Regulamentul (CE) nr. 1698/2005 pentru prima împădurire a terenurilor agricole; — Codul 910 corespunde altor ajutoare acordate silviculturii (plăți Natura 2000, plăți pentru silvomediu, acțiuni de refacere a potențialului forestier și de introducere a unor măsuri preventive) în temeiul Regulamentului (CE) nr. 1698/2005; — Codul 921 corespunde sprijinului acordat sectorului produselor lactate în temeiul articolului 68 alineatul (1) literele (a) și (b) din Regulamentul (CE) nr. 73/2009; — Codul 922 corespunde sprijinului acordat sectorului cărnii de vită în temeiul articolului 68 alineatul (1) literele (a) și (b) din Regulamentul (CE) nr. 73/2009; — Codul 923 corespunde sprijinului acordat sectorului cărnii de oaie și de capră în temeiul articolului 68 alineatul (1) literele (a) și (b) din Regulamentul (CE) nr. 73/2009; — Codul 924 corespunde sprijinului acordat sectorului orezului în temeiul articolului 68 alineatul (1) literele (a) și (b) din Regulamentul (CE) nr. 73/2009; — Codul 925 corespunde sprijinului acordat pentru alte culturi în temeiul articolului 68 alineatul (1) litera (a) din Regulamentul (CE) nr. 73/2009; — Codul 926 corespunde sprijinului acordat pentru alte animale în temeiul articolului 68 alineatul (1) litera (a) din Regulamentul (CE) nr. 73/2009; — Codul 927 corespunde altor ajutoare acordate în temeiul articolului 68 din Regulamentul (CE) nr. 73/2009 care nu fac obiectul codurilor 921-926 sau 928; — Codul 951 corespunde primelor și subvențiilor pentru producția animalieră care nu sunt incluse în codurile de mai sus; — Codul 952 corespunde primelor și subvențiilor pentru culturi care nu sunt incluse în codurile de mai sus; — Codul 953 corespunde primelor și subvențiilor pentru dezvoltare rurală care nu sunt incluse în codurile de mai sus; — Codul 998 cuprinde compensarea de către autoritățile publice a pierderilor de producție sau mijloace de producție în caz de calamități. (Pentru indemnizațiile acordate de asigurările private, se completează rubrica 181 din tabelul K); — Codul 999 cuprinde prime și subvenții cu caracter excepțional (de exemplu compensațiile agromonetare). Dat fiind caracterul lor excepțional, aceste plăți se înregistrează pe baza sumelor vărsate; — Codurile 1052 și 2052 corespund indemnizațiilor pentru încetarea producției de lapte. Sumele care se plătesc anual se înregistrează la codul 1052, iar sumele care se plătesc o singură dată, la codul 2052; — Codul 950 corespunde subvențiilor cu caracter general care nu pot fi alocate niciunei activități anume sau nu pot fi înregistrate la niciunul dintre codurile precedente.” (e) Punctul 115 se înlocuiește după cum urmează: „115. Din care: defalcarea sumei totale de la rubrica 114: 1. Pe categorii de costuri (se utilizează codurile: 59-82, 84, 85, 87 și 89); 2. Coduri specifice indicate în următoarea listă: — Codul 928 corespunde sprijinului acordat în temeiul articolului 68 alineatul (1) litera (d) din Regulamentul (CE) nr. 73/2009.” (f) După punctul 119, în tabelul „K. PRODUCȚIA (cu excepția animalelor)”, al doilea paragraf se înlocuiește cu următorul text: „Se fac înregistrări separate în cazul în care aceeași cultură este cultivată atât pe terenuri irigate, cât și pe terenuri neirigate.” (g) Punctul 146 se înlocuiește cu următorul text: „146. Pârloage: se includ toate terenurile arabile incluse în sistemul de rotație a culturilor, lucrate sau nu, dar fără intenția de a se produce o recoltă pe durata unui an agricol. În plus, se includ toate suprafețele de teren arabil păstrat în bune condiții agricole și de mediu, după cum se prevede la articolul 6 din Regulamentul (CE) nr. 73/2009 al Consiliului, în cazul în care nu s-a intenționat producerea niciunei recolte pe durata unui an agricol. Subrubricile rubricii 146 «Pârloage»: 315. Pârloage pentru care nu se acordă subvenții; 316. Pârloage care fac obiectul plății unor subvenții” (h) Punctul 158 se înlocuiește cu următorul text: „158. Alte culturi permanente (răchită, papură, bambus, salcie, pomi de Crăciun etc.)” (i) În secțiunea COLOANELE DIN TABELUL K, textul privind Tipul de cultură (coloana 2) și textul privind Datele lipsă (coloana 3) se înlocuiesc după cum urmează: „Tipul de cultură (coloana 2) Se disting următoarele tipuri de cultură și codurile corespunzătoare: Codul 0: Acest cod se utilizează în cazul produselor de origine animală, al produselor prelucrate, al produselor depozitate și al produselor secundare. A. Culturi de câmp (inclusiv legumele proaspete, pepenii galbeni și căpșunile cultivate în aer liber, prin rotație cu culturile agricole). Codul 1 : Culturi principale neirigate Culturile principale cuprind: — culturile unice, și anume culturile care ocupă în mod exclusiv o anumită suprafață în cursul exercițiului contabil; — culturile mixte: culturi semănate, cultivate și recoltate împreună și al căror produs final se prezintă sub formă de amestec de produse; — dintre culturile cultivate succesiv pe o anumită suprafață în cursul exercițiului contabil, cultura care rămâne cel mai mult timp pe suprafața respectivă. Codul 2 : Culturi combinate neirigate Culturi care se cultivă împreună pe același teren o anumită perioadă de timp, producând fiecare, în mod normal, o recoltă diferită în cursul exercițiului contabil. Suprafața totală se împarte între aceste culturi proporțional cu suprafața ocupată efectiv de fiecare. Codul 3 : Culturi succesive neirigate (culturi secundare) Culturi cultivate succesiv în cursul exercițiului contabil pe o anumită suprafață și care nu sunt considerate culturi principale. Codul 6 : Culturi principale sau combinate irigate Codul 7 : Culturi succesive irigate O cultură este considerată irigată atunci când apa se furnizează în mod normal pe cale artificială. Aceste două tipuri de cultură trebuie indicate dacă informația este disponibilă în registrele contabile. B. Culturi de grădină și floricole cultivate în aer liber Codul 4 : Legume proaspete, pepeni și căpșuni cultivate în grădină în aer liber (a se vedea rubrica 137) și flori și plante ornamentale cultivate în aer liber (a se vedea rubrica 140) C. Culturi protejate Codul 5 : Legume proaspete, pepeni și căpșuni cultivate în spații protejate (a se vedea rubrica 138), flori și plante ornamentale (anuale sau perene) cultivate în spații protejate (a se vedea rubrica 141), culturi permanente în spații protejate (a se vedea rubrica 156). A se vedea, dacă este necesar, și rubricile 139, 143, 285 și 157. D. Culturi energetice Codul 10 : Culturi energetice Date lipsă (coloana 3) Codul 0 : Se utilizează codul 0 atunci când nu lipsește nicio dată. Codul 1 : Codul 1 se utilizează atunci când nu se menționează suprafața unei culturi (a se vedea coloana 4), de exemplu, în cazul vânzării unor produse vegetale comercializabile, achiziționate sub formă de culturi în curs sau care provin de pe terenuri închiriate ocazional pe o perioadă mai mică de un an și în cazul producției obținute prin prelucrarea de produse vegetale sau de origine animală achiziționate. Codul 2 : Codul 2 se utilizează pentru culturile contractate atunci când condițiile de vânzare nu permit să se precizeze producția efectivă (coloana 5). Codul 3 : Codul 3 se utilizează atunci când condițiile de vânzare nu permit să se precizeze producția efectivă și când culturile nu sunt contractate. Codul 4 : Codul 4 se utilizează atunci când lipsesc datele privind suprafața și producția efectivă. Codul 5 : Codul 5 se utilizează pentru plantațiile tinere care nu produc încă nicio recoltă. Codul 6 : Codul 6 se utilizează în cazul absenței recoltei din cauza pierderii acesteia ca urmare, de exemplu, a unor condiții meteorologice nefavorabile.” (j) Tabelul M. PLĂȚI DIRECTE din Regulamentul (CE) nr. 1782/2003 se înlocuiește cu următorul text: 600. Prima pentru plantele proteaginoase în temeiul Regulamentului (CE) nr. 73/2009 Prima pentru plantele proteaginoase se înregistrează și în tabelul J la codul 600. 670. Schema de plată unică în temeiul Regulamentului (CE) nr. 73/2009. În coloana 4, «Numărul unităților de bază pentru plăți»: suma rubricilor 671 și 672. În coloana 5, «Ajutorul total»: suma rubricilor 671-674. Ajutorul total acordat în conformitate cu schema de plată unică se înregistrează și în tabelul J la codul 670. Defalcarea rubricii 670 Rubrici Numărul unităților de bază pentru plăți Ajutorul total 671 Plăți în conformitate cu schema de plată unică, cu excepția celor de la rubricile 672 și 674; se includ și plățile pentru pășuni/pășuni permanente, dacă nu sunt disociate Obligatoriu Obligatoriu 672 Plăți în conformitate cu schema de plată unică pentru pășuni/pășuni permanente Facultativ Facultativ 674 Plăți în conformitate cu schema de plată unică, bazate pe drepturi speciale Obligatoriu Obligatoriu 680. Schema de plată unică pe suprafață în temeiul Regulamentului (CE) nr. 73/2009 Ajutorul total acordat în conformitate cu schema de plată unică se înregistrează și în tabelul J la codul 680. 700. Plăți directe pentru producția de carne de vită în temeiul Regulamentului (CE) nr. 73/2009 Valoarea totală a plăților directe pentru carnea de vită se înregistrează și în tabelul J la codul 700. În tabelul următor se indică rubricile pentru toate tipurile de plăți directe pentru carnea de vită, în conformitate cu Regulamentul (CE) nr. 73/2009: Rubrici Numărul unităților de bază pentru plăți Ajutorul total 700 Totalul plăților pentru carnea de vită (suma rubricilor 710, 730, 740) — Obligatoriu 710 Primă specială (suma rubricilor 711 și 715) Obligatoriu Obligatoriu 711 Primă specială pentru tauri Obligatoriu Obligatoriu 715 Primă specială pentru tăurași Obligatoriu Obligatoriu 730 Primă pentru vaci care alăptează (suma rubricilor 731 și 735) — Obligatoriu 731 Primă pentru vaci care alăptează și juninci Obligatoriu Obligatoriu 735 Primă pentru vaci care alăptează: primă națională suplimentară Obligatoriu Obligatoriu 740 Primă de sacrificare (suma rubricilor 741 și 742) — Obligatoriu 741 Primă de sacrificare: 1-7 luni Facultativ Obligatoriu 742 Primă de sacrificare: cel puțin 8 luni Obligatoriu Obligatoriu COLOANELE DIN TABELUL M Produsul sau combinația de produse (coloana 1) (Coloanele 2 și 3): Neutilizate. Numărul unităților de bază pentru plăți (coloana 4) La rubricile 600-634 și 680, se indică suprafața în ari pentru care se plătesc ajutoarele către producător. La rubricile 710-742 se indică numărul animalelor pentru care se primesc plăți. La rubricile 670-672, numărul drepturilor activate se exprimă în ari. La rubrica 674, se înregistrează numărul de drepturi speciale. Ajutorul total (coloana 5) Totalul ajutoarelor primite sau pentru care se stabilește un drept în cursul exercițiului contabil. (Coloanele 6-10): Neutilizate.”